MM-kilpailuissa Nymoen oli mukana Trondheimissa 1997, Ramsaussa 1999 ja Val di Fiemmessä 2003. Hänen paras MM-saavutuksensa oli 14. sija Ramsaussa viiden kilometrin perinteisen hiihtotavan kilpailussa ja Val di Fiemmessä vapaan hiihtotavan sprintissä. Nymoen oli lisäksi mukana Naganon olympialaisissa 1998 ja Salt Lake Cityn olympialaisissa 2002. Hänen paras olympiasaavutuksensa oli kuudes sija Salt Lake Cityssä vapaan hiihtotavan sprintissä.